O fetiţă în vârstă de cinci ani din localitatea botoşăneană Vânători a fost ucisă de propriul tată, aflat în stare avansată de ebrietate, informează presa locală.

Bărbatul în vârstă de 34 de ani a băut peste măsură și s-a luat la ceartă cu soția. Când bărbatul a pus mâna pe un cuțit și s-a îndreptat către ea, mama acestuia a intervenit și și-a scos nora din casă. Rămas singur, bărbatul și-a înjunghiat fetița, care dormea. Când femeile s-au întors în casă, au găsit copila cu gâtul tăiat, într-o baltă de sânge.

Femeile au sunat la 112, dar medicii care au venit nu au mai putut salva fetița.